**Ашық сабақтың тақырыбы:** Домбыра аспабын үйретуде халық әндерінің пайдасы

**Оқытушы:**Кабыкенова Ризат Кабдыкаримовна

**Сыныбы:** 1

**Оқушы:** Айтбай Айхан

**Сабақтың мақсаты:**

Қазақтың дәстүрлі ән айту өнерімен таныстыру. Ұлан - байтақ еліміздегі дәстүрлі әншілік өнер және мектептер туралы түсінік қалыптастыру.

Оқушыға музыкалық білім беріп, оның эстетикалық талғамын жан-жақты тәрбиелеу, музыка мәдениетімен таныстырып, болашақ кәсіби өнер жолына баулу. Музыкалық сауатын кеңейтіп, теориялық білімі мен халық музыкасына және дәстүрлі әндер мен кәзіргі композиторлардың әндеріне деген сүйіспеншілігін оятып жалпы әнді естіп ойлау қабілеттерін дамыту.

**Міндеті:**

Әр түрлі музыка формаларын қабылдай отыра, қазақ халқының әдет-ғұрып, салт-дәстүрлерімен ұштастыра білу, халық әндерін тыңдау барысында әннің адам көңіл күйінен туындайтынын сезініп, оқушыға әнді тыңдап, түсініп, нақышына келтіріп орындауға уйрету.

**Білімділік:** оқушыға музыкалық терминдермен түсініктерін ескере отырып білімін терендете оқыту.

**Дамытушылық:** оқушының әнді суреттеуі және музыкалық ойлау жүйесімен қоса дәстүрлі әнге деген қабілетін дамыту.

**Тәрбиелік:** дәстүрлі әндерді сүйіп тыңдайтын, әннің мазмұнын түсініп, әділ баға бере алатын, білімді әнші тәрбиелеу.

**Сабақтың түрі:**Дәстүрлі сабақ

**Сабақтың әдісі:** Баяндау, сұрақ-жауап, музыка тыңдау.

**Көрнекілігі:**Домбыра аспабы, фортепиано, үнтаспа, халық әндерінің жалғасуына үлес қосқан әнші- компазиторлардың суреттері, ән өнері туралы қанатты сөздер.

**Сабақтың барысы:**

1. Ұйымдастыру сәті: Оқушылармен амандасу. Сабаққа қажетті құрал-жабдықтарын дайындауын ескерту. Дауыс жаттығуына «Дыбыс қатарын» орындайды.

2. Жаңа сабақ: - Балалар, қазақ халқы әнші халық екенін жақсы білеміз, яғни әнші атаның әлем халықтарына таратып жүрген әнінен үлесімізге көптеп алып, әнші халық атанғанбыз. ән айтпайтын, «әу» демейтін қазақ жоқ. Ал енді әнді қалай айтамыз, немен айтамыз?

Дұрыс, әнді домбыраға немесе басқа аспапқа қосылып орындаймыз.

Қазақтың домбыраға немесе басқа аспапқа қосылып айтатын әншілік дәстүрін қазақтың дәстүрлі ән айту өнері дейміз. Жаңа сабағымыздың тақырыбы - Бала жасында халық әндерін үйрету жолдары.

Атадан балаға ауысып келе жатқан ән айту өнері ғасырлар бойы қалыптасып, дамып ән айту шеберлігі барынша жетіліп, классикалық үлгіге дейін жетті.

Дәстүрлі ән өнерінде халықтың салт - дәстүрі, әдет -ғұрпы, тарихы мен өмірі, тұрмыс тіршілігі, қоғамдық әлеуметтік қатынастары, жалпы ұлттық болмысы көрініс тапқан.

Өнерлі ортада өскен жас талапкер ұстаз жанында айлап, жылдап жүріп, шеберлігімен бірге, тәжірибесі мен орындау тәсілін үйренетін болған.

Дәстүрлі әншілік өнер айтылуы және құрылымдық ерекшеліктеріне байланысты түрлі мектептерге бөлінеді.

1.Қазақстанның орталық және солтүстік өңіріне тән әншілік мектеп.

2.Оңтүстік және Жетісу өңіріндегі әншілік мектеп.

3.Батыс өңіріндегі әншілік мектеп

4.Шығыс өңірлердегі әншілік мектеп.

5.Сыр бойындағы әншілік - термешілік мектеп.

Бұл әншілік өнер әр өңірдегі өзіне тән әншілік мәнеріне, табиғат - танымына, ойын-сауық үрдістері мен тұрмыс -салт ғұрыптарына байланысты алуан түрлі.

Дәстүрлі әніміз бізге Естай, Жаяу Мұса, Майра, Күләш, Манарбек, Құрманбек, Әміре, Жүсіпбек, Иса, Ғарифулла, Кенен сияқты дарынды әншілер арқылы жетті

3. Ән үйрену.«Гүлдерайым», Халық әні.

Музыка, тамшы сияқты там-тұмдап жүрекке енеді, жаныңды желпіндіреді. Музыканы сезіну барда, түсіну бар. Оданда жақсы түсіну үшін музыкалық сауаттылық қажет – ақ. Халық әндері-авторы ұмытылған, ауыздан ауызға жатталып, таралып, біздің күнге жеткен әндер. Халық күйі-ұлттық музыкалық аспаптарға арналып шығарылған, ауызша таратылып, бізге жеткен музыка.

Халық әні «Гүлдерайым» әнін орындау. Бұл ән қыз балаға арналып шығарылған ән.

Ән 2-ге бөліп айтылады. Бұл ән көңілді, ырғақты. Тональдігі (соль мажор).

Өлшем бірлігі 5/4. Қайырмасында 2/4, 3/4, 4/4 болып ауысып отырады. Қағыстар ППV ППV ППV ППV ППV біркелкі тоқтамай ойналады.

Ең бірінші шумақ. Әннің ырғағын тыңдау. Сөзіне мән беру. Енді әннің бірінші шумағының бірінші, екінші жолын әндетіп, үйренеміз. Мелодиясы жоғары көтеріліп тұр.

Ал, үшінші,төртінші жолдары мелодиясы қайталанады.

Ендігі қайырмасындағы әннің иірімі дауысты созамыз.

(Ах-----ау, Гүлдерайым, Күн мен айым.

Ұшарға қанатым жоқ. Неғылайын).

6.Сабақты қорытындылау: Сабақты сұрақ-жауап арқылы бекіту.Қандай музыкалар тыңдалғаны, ән үйренгендерін сұрау.Сабаққа белсенді қатысқан үшін бағалау.

7.Үйге тапсырма: Өтілген тақырыпты және әнді қайталау